Motî:minou - Wikipedia

# Motî:minou

### Èn årtike di Wikipedia.

minou / mnou, minowe / mnowe

I. [addj. todi padvant] pitit, fén. F. menu. >> al minowe mwin: ene a ene, tot djåzant d' martchandijhes. Il ont tchessî tos les vindeus al minowe mwin evoye. F. au détail.

II. [adv.]

1. tot fén. F. menu. >> kitaeyî mnou: a) kitaeyî tot fén. F. hacher menu. b) fote ene dobleure a (ene sakî). S' i vnèt, nos les ctaeyrans pus mnou ki plakeu n' fijha måy fistou (vîs papîs 1631, ramexhné pa J. Haust). F. réduire en pièces. >> rusteler mnou: ramasser disk' å dierin fistou.

2. a bråmint. I vénront ossu mnou ki des tropeas d' motons (vîs papîs 1700, ramexhné pa J. Haust). F. dru, en rangs serrés. >> Gn aveur tot mnou: gn awè toplin. I n a des pemes tot mnou ciste anêye (ramexhné pa J. Haust). F. à foison.

3. foirt. Il ovrèt tot mnou. F. d'arrache-pied, avec acharnement.

II. minou / mnou [o.n.] fén tcherbon. On mouyive li mnou pol broûler (F. Deprêtre et N. Nopère). >> alez s' broûler vo mnou eyou çki vos avoz broûlé vos gayetes: dijheye d' ene comere a on galant k' ele sait bén k' il è va vey ene ôte.

Etimolodjeye: latén "minutum" (minme sinse).

Omonimeye coinrece :

- avou m(e)nu : menu (cwåte di restorant, dressêye d' on dinner).
- avou vnowe : v(i)nowe (arivêye).
- avou minou : minousse (tchet, boute di så, di côrî).

Mots d' aplacadje :

- M(e)nufontinne.
- M(e)nutchenoe.

Prin del pådje «http://wa.wikipedia.org../../../m/i/n/Mot%C3%AE%7Eminou.html»

##### Views

- Årtike
- Copene
- Modêye d' asteure

##### Cweri